Diari Oficial de la Generalitat Valenciana


Sumari del DOGV 6108, del 23-09-2009 (2009/10808)

RESOLUCIÓ de 16 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar subvencions en matèria d'ocupació, per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10813


Data del document
:   16-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * formació professional
    * ajuda pública
    * suport econòmic
    * ajuda a l'ocupació

RESOLUCIÓ de 16 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar subvencions en matèria d'ocupació, per a l'exercici 2009. [2009/10910]  
El 29.01.2009 (DOCV núm. 5943), es va publicar l'Ordre de la Conselleria d'Economia, Hisenda i Ocupació, per la qual es convoquen les subvencions destinades a la contractació de persones desocupades en els programes d'Ocupació Pública d'Interés Social, les subvencions destinades a les corporacions locals en el marc del Pla de manteniment dels Servicis Públics en les zones d'interior, així com les destinades a la contractació de persones desocupades en el Pla de Reforç especial de prevenció d'incendis forestals, per a l'exercici 2009.   
El 12.01.2009 (DOCV núm. 5930), es va publicar l'Ordre de la Conselleria d'Economia, Hisenda i Ocupació, de 23 desembre de 2008, per la qual es regula i convoca la concessió de subvencions de foment de l'ocupació dirigit a emprenedors per a l'any 2009.   
Després de l'aprovació i publicació de la Llei 17/2008, de 29 de desembre, (DOCV 5.924, de 31 de desembre de 2008), de Pressupostos de la Generalitat per a l'exercici 2009, d'acord amb allò establit en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar el 05.03.2009 (DOCV núm. 9568), l'Ordre de 27 de febrer de 2009, de la Conselleria d'Economia, Hisenda i Ocupació, per la qual es publiquen les línies pressupostàries i es determinen els crèdits màxims que han de finançar les ajudes i subvencions en matèria d'ocupació i formació gestionades pel SERVEF per a l'exercici 2009.   
En l'apartat U.1., de l'annex I de l'Ordre de 27 de febrer, es dóna publicitat a la línia de crèdit i l'import global màxim del programa de subvencions, en col·laboració amb les corporacions locals, destinades a la contractació de treballadors desocupats en la realització d'obres i servicis d'interés general i social (EMCORP).   
En l'apartat quatre de l'annex I de la mateixa Ordre, Programa de Foment d'Ocupació dirigit a emprenedors, es dóna publicitat de les línies de crèdit i l'import global màxim de les ajudes destinades a la constitució de persones desocupades en treballadors autònoms o professionals pel seu compte.   
Per Acord del Consell de 10 de juliol van ser aprovats crèdits extraordinaris per a finançar el Pla Especial de Suport a l'Ocupació a la Comunitat Valenciana, que ha generat un crèdit disponible per a ampliar la dotació pressupostària en els esmentats programes d'ocupació.   
L'ampliació de crèdit màxim per a les subvencions a les corporacions locals serà per a atendre prioritàriament aquells projectes que sol·licitats en termini no pogueren ser atesos o, si no n'hi ha, aquells que ho foren parcialment. L'ampliació de crèdit màxim per a subvencions destinades a emprenedors serà per a atendre l'elevat volum de sol·licituds presentades en termini que d'altra manera no podrian ser ateses.   
D'acord amb l'article 4 de la precitada Ordre de 27 de febrer de 2009, relatiu a Fons del Pla Especial de Suport a la Comunitat i altres posibles consignacions addicions, i amb allò establit en la disposició addicional primera de les citades convocatòries de subvencions per a l'exercici 2009, resolc:  
Primer  
Ampliar en 43.489.556,00?, la dotació pressupostària del programa de subvencions, en col·laboració amb les corporacions locals, destinades a la contractació de treballadors desocupats en la realització d'obres i servicis d'interés general i social ((EMCORP), que es financen a càrrec del capítol 4, subprograma 322.51, Foment d'Ocupació, codi línia T2941000, fons propis de la Generalitat.   
Després de l'increment, la dotació per a estes ajudes arriben a un crèdit total màxim de 88.817.392,00 €.  
Segon  
Ampliar en 1.000.000,00 €, la dotació inicial de les ajudes destinades per a la constitució de persones desocupades en treballadors autònoms o professionals pel seu compte, establides, en l'apartat 1, a) i b) de l'article 14, títol II, de l'Ordre de 23 de desembre de 2008, que es financen a càrrec del capítol 4, subprograma 322.51, Foment d'Ocupació, codi línia T0212000, fons propis de la Generalitat.  
Després de l'increment, la dotació per a estes ajudes arriba a un crèdit global màxim de 03.976.658,00 €.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense prejudici que es puga interposar qualsevol altre recurs dels previstos en la vigent legislació. Quan la persona interessada siga una administració local, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 16 de setembre de 2009.- El secretari autonòmic d'Ocupació i director general del SERVEF: Luis Lobón Martín.